CELEX: 62011CA0373
Language: sk
Date: 2013-09-19 00:00:00
Title: Vec C-373/11: Rozsudok Súdneho dvora (piata komora) z  19. septembra 2013 (návrh na začatie prejudiciálneho konania, ktorý podal Symvoulio tis Epikrateias — Grécko) — Panellinios Syndesmos Viomicahnion Metapoiisis Kapnou/Yporgos Oikonomias kai Oikonomikon, Ypourgos Agrotikis Anaptyxis kai Trofimon [Návrh na začatie prejudiciálneho konania — Posúdenie platnosti — Spoločná poľnohospodárska politika — Nariadenie (ES) č. 1782/2003 — Dodatočná platba pre zvláštne druhy poľnohospodárskej činnosti a kvalitnú produkciu — Miera voľnej úvahy ponechaná členským štátom — Diskriminácia — Články 32 ES a 34 ES]

23.11.2013   
            
            
               SK
            
            
               Úradný vestník Európskej únie
            
            
               C 344/9
            
         Rozsudok Súdneho dvora (piata komora) z 19. septembra 2013 (návrh na začatie prejudiciálneho konania, ktorý podal Symvoulio tis Epikrateias — Grécko) — Panellinios Syndesmos Viomicahnion Metapoiisis Kapnou/Yporgos Oikonomias kai Oikonomikon, Ypourgos Agrotikis Anaptyxis kai Trofimon
   (Vec C-373/11) (1)
   
   (Návrh na začatie prejudiciálneho konania - Posúdenie platnosti - Spoločná poľnohospodárska politika - Nariadenie (ES) č. 1782/2003 - Dodatočná platba pre zvláštne druhy poľnohospodárskej činnosti a kvalitnú produkciu - Miera voľnej úvahy ponechaná členským štátom - Diskriminácia - Články 32 ES a 34 ES)
   2013/C 344/13
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Žalobca: Panellinios Syndesmos Viomicahnion Metapoiisis Kapnou
   
      Žalovaní: Yporgos Oikonomias kai Oikonomikon, Ypourgos Agrotikis Anaptyxis kai Trofimon
   
      Predmet veci
   
   Návrh na začatie prejudiciálneho konania — Symvoulio tis Epikrateias — Výklad nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, s. 1; Mim. vyd. 03/040, s. 269) — Výklad článkov 2 ES, 32 ES a 34 ES — Dodatočná platba pre zvláštne druhy poľnohospodárskej činnosti — Možnosť členských štátov stanoviť rôzne časti zložky vnútroštátnych stropov na účely priznania dodatočnej podpory — Rôzne zaobchádzanie s výrobcami rovnakých výrobkov podľa toho, ako uvedenú možnosť jednotlivé členské štáty využívajú
   
      Výrok rozsudku
   
   Preskúmanie prejudiciálnej otázky neodhalilo nijakú skutočnosť, ktorá by mohla mať vplyv na platnosť článku 69 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001.
   
      (1)  Ú. v. EÚ C 269, 10.9.2011.